**BGZ 1204 - Marketing menedzsment**

**Nappali tagozat**

**Tantárgyi tematika és félévi követelményrendszer**

**Féléves tematika:**

|  |  |
| --- | --- |
| 1. **hét** | A menedzsment és a marketing kapcsolatrendszere, a stratégia fogalma, helye a vállalati értékképző folyamatokban; a stratégiai gondolkodás kialakulása, története. |
| 1. **hét** | A marketingmenedzsment és a stratégia helye-szerepe, funkcionalitása a vállalati stratégiában. |
| 1. **hét** | A marketingstratégia készítésének lépései. |
| 1. **hét** | A makro-és a mikrokörnyezet részei, elemzésének módszerei. |
| 1. **hét** | A belső környezet elemzése. *(Erőforrások, képességek számbavétele; a kulcs-sikertényezők, a kulcs-kompetenciák)* |
| 1. **hét** | A vízió és a misszió, az arculat kialakítása. |
| 1. **hét** | A piac-szegmentáció folyamata, az alap-és leíró változók; a szegmentáció folyamata, főbb és újszerű fogyasztói szegmensek. |
| 1. **hét** | A pozícionálás fogalma, folyamata, lehetséges hibái. |
| 1. **hét** | A megcélzott fogyasztói szegmensek megismerésének módszertana, a piackutatás módszereivel, döntés-előkészítés és a MIR. |
| 1. **hét** | A termék-és a márkapolitika, a termék-életgörbék típusai, az árképzés. |
| 1. **hét** | A marketingkommunikáció-és a reklám típusai, lehetséges kommunikációs stratégiák az egyes termék-életgörbe szakaszokban. |
| 1. **hét** | A szolgáltatások marketingsajátosságai, (a HIPI-elv, illetve az egyes specifikumok kezelése). |
| 1. **hét** | A szolgáltatások marketingmenedzsmentjének sajátosságai I. *(folyamatmenedzsment, és az aktívügyfél-politika, panaszszituáció-menedzsment, fogyasztói elégedettségmérés).* |
| 1. **hét** | A szolgáltatások marketingmenedzsmentjének sajátosságai II. *(a fogyasztói elégedettségmérés módjai).* |

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: Gyakorlati jegy**

Egyéni projektfeladat: 10 pont

1. évközi Zh dolgozat: 10 pont

2. évközi Zh dolgozat: 10 pont

Gyakorlati jegy Zh: 70 pont

**Összesen: 100 pont**

**Elégséges szint:61 %-tól.**

**Az értékelés módja, ütemezése:**

A hallgatók a félév során 2 db évközi Zárthelyi dolgozatot írnak, melyek egyenként 10-10 pontosak. A gyakorlati jegy Zárthelyi dolgozat megírásának feltétele az egyenként legalább 7 pontosra megírt, *(minimum összesen 14 pont)* Zárthelyi dolgozat, és az elfogadott Egyéni projektfeladat.

A gyakorlati jegy a szorgalmi időszak végén megírt Gyakorlati jegy ZH-n szerezhető meg.

Típusa: **Írásbeli** *(Elégtelen (1) Gyakorlati jegy beírásra kerül a Neptunban, pótlása, javítása egy alkalommal lehetséges a vizsgaidőszakban).*

**A félévközi ellenőrzések követelményei:**

Évközben minden hallgatónak 1db Egyéni projektfeladatot kell elkészítenie, a megadott formai követelményeknek megfelelően, majd azt megadott a határidőn belüli leadni. Az Egyéni projektfeladat pontszáma és a 2 db évközi Zh dolgozat pontszáma hozzáadódik a Gyakorlati jegy Zh-n szerezhető 70 ponthoz.

*(A határidőn túl leadott, illetve nem a megadott formában készített Egyéni projektfeladat nem kerül elfogadásra. (Az Egyéni projektfeladat formai követelménye: Times New Roman betűtípus, 10-es betűméret, sorkizárt forma.) Az Egyéni projektfeladat leadásának elmulasztása vagy a formai és tartalmi követelmények mellőzése, valamint annak 51% alatti teljesítése a tantárgy félévi érvénytelenségét vonja maga után).*

*A félévi követelmények részét képezi az – oktató által szervezett – külső szakmai helyszíneken, eseti jellegű szakmai rendezvényeken, study tourokon való részvétel.*

*A tantárgy hallgatóitól elvárt, hogy az órákon való megjelenésük illeszkedjen a Nyíregyházi Egyetem szellemiségéhez, kultúrájához. Vizsga dress code: Business formal.*

**Az érdemjegy kialakításának módja:**

Az érdemjegyet a hallgató által gyűjtött pontok számának százas skálán elfoglalt helye határozza meg; Elégséges szint 61%-tól.